ওয়েব ডেস্ক: সম্প্রীতির বার্তা নিয়ে আজ পথে নামল সিপিএম সহ উনিশটি বামদল। মহাজাতি সদন থেকে শুরু হয় মিছিল। এখানেই শেষ নয়, মিছিল হবে রাজ্যের বিভিন্ন ব্লকেও। বসিরহাট থেকে শুরু করে রাজ্যের সর্বত্র শান্তি আসুক। এই দাবি নিয়ে পথে নামল সিপিএম সহ উনিশটি বাম দল। মহাজাতি সদন থেকে শুরু হয়ে মিছিল শেষ হয়  রানি রাসমণি রোডে। সম্প্রীতির এই মিছিলে পা মেলান বিমান বসু, সূর্যকান্ত মিশ্র, অসীম দাশগুপ্ত সহ অন্যান্য বাম নেতারা। বাম নেতাদের অভিযোগ, বসিরহাট কান্ডে আরও আগে থেকেই সতর্ক হওয়া উচিত ছিল প্রশাসনের। শুরুটা শহরে হলেও পরবর্তীতে রাজ্যের বিভিন্ন ব্লকে শান্তি মিছিল করবে সিপিএম সহ উনিশটি বামদল।